钦定古今图书集成/理学汇编/文学典/第096卷 > 何澄
## 钦定古今图书集成/理学汇编/文学典/第096卷 > 何澄

按《江阴县志》：“澄，字彦泽，永乐癸未举于乡，同知蕲州，
迁刑部郎中，折狱明允，改文选，持衡甚平。因言事忤
旨，谪武当，忧国不以去就远近二其心，封疏激切，下
诏狱。洪熙改元，放归。宣德间，以荐擢袁州牧，与民为
生，岁歉不闻告匮。郡学火灾，力议捐修，赫然改观。尝
毁淫祠，事载《袁州志》。正统中，乞休。所居植竹数百竿”，
引以二鹤，因号“竹鹤老人。”工绘事。家茶坡，每月出梯
墙，望平楚苍茫之景。天欲雨，扶杖登山，眺群峰大江，
烟云郁浡状，然后参以意匠，飞洒缣缃，神韵生动，不
减房山、巨然，寿跻九十九。初居吏部，以汲引人才为
事。严大理本其所荐也。